Proiect

**GUVERNUL REPUBLICII MOLDOVA**

**H O T Ă R Î R E** nr.\_\_\_\_\_

din „\_\_\_\_ „\_\_\_\_\_\_\_\_\_\_2014

Chişinău

**Cu privire la dezvoltarea infrastructurii Centrului**

**Naţional de Medicină Sportivă „Atletmed”**

În conformitate cu prevederile art.8 din Codul funciar nr.828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările şi completările ulterioare, art.6 alin.(4) din Legea nr.91-XVI din 5 aprilie 2007 privind terenurile proprietate publică şi delimitarea lor (Monitorul Oficial al Republicii Moldova, 2007, nr.70-73, art.316), art.6 din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările ulterioare, Guvernul

**HOTĂRĂŞTE:**

1. Se transmite din domeniul public în domeniul privat al statului terenul cu numărul cadastral 0100517195 din str.Belinschi, nr. 4, mun. Chişinău, cu suprafaţa de 0,2617 ha, aflat în folosinţa CentruluiNaţional de Medicină Sportivă „Atletmed”.

2. Se acceptă propunerea Ministerului Sănătăţii privind utilizarea terenului nominalizat în punctul 1 al prezentei hotărîri, în scopul proiectării şi construcţiei unui edificiu nou cu 9 etaje, cu destinaţia et.1 şi 2 administrativă pentru amplasarea Centrului Naţional de Medicină Sportivă „Atletmed”, cu suprafaţa totală de 1400 m2, etajele 3-9 locative, din mijloacele unui investitor selectat în modul stabilit de legislaţie, în schimbul construcţiei edificiului şi amenajarea unei parcări pentru unităţile de transport necesare pentru activitatea instituţiei menţionate.

3. Cheltuielile ce ţin de demolarea clădirilor existente, elaborarea documentaţiei de proiect şi deviz, construcţia blocului şi amenajarea teritoriului, vor fi efectuate din mijloacele investitorului selectat în modul stabilit de legislaţie.

4. Ministerul Sănătăţii va monitoriza toate etapele de implementare a prezentei hotărîri şi va fi responsabil pentru corectitudinea perfectării tuturor documentelor.

5. Agenţia Relaţii Funciare şi Cadastru va opera modificările necesare în documentaţia de inventariere tehnică în conformitate cu prevederile prezentei hotărâri.

**Prim-Ministru Iurie LEANCĂ**

**Contrasemnează:**

Ministrul Finanţelor Anatolie ARAPU

Ministrul Sănătăţii Andrei USATÎI